পুলিশ ও এলাকাবাসী জানান, গভীর রাতে ইব্রাহিম শেখের বসত ভিটায় সিঁদ কেটে একদল দুর্বৃত্ত ঘরে প্রবেশ করে। পরে দুর্বৃত্তরা ইব্রাহিম শেখকে বের করে মারধর করতে থাকে। এসময় গৃহবধূ লিপি বেগম বের হয়ে চিৎকার করলে দুর্বৃত্তরা ছুরি দিয়ে কুপিয়ে পালিয়ে যায়। পরে এলাকাবাসী দু’জনকে উদ্ধার করে প্রথমে কাশিয়ানী উপজেলা স্বাস্থ্য কমপ্লেক্সে ও পরে ফরিদপুর মেডিকেল কলেজ হাসপাতালে ভর্তি করে। সেখানে লিপি বেগমের অবস্থার অবনতি ঘটলে ঢাকা নেয়ার পথে ফেরিতে ওই গৃহবধূ মারা যান।